Бдзэжьей къуэлэн дахэхэр
Шэджэм щIыналъэм ла-жьэу щаутIыпщащ бдзэжьей щагъэхъуну IэнатIэм и япэ чэзур.
Мы зэманым ирихьэлIэу гуэл цIыкIу 32-рэ къызэрагъэпэщащ. Абыхэм ящыщу дэтхэнэми ерыскъыгъуэ IэфIу тонни 3-м нэс къыхахынущ.
Зи гугъу тщIы IуэхущIапIэр адрейхэм къащхьэщокI псынэпс къабзэ дыдэхэр занщIэу псы итыпIэм къызэрыхэлъадэмкIэ. Абы и фIыгъэкIэ къыщаубыд бдзэжьейхэр Урысейм щынэхъ къэуатхэу икIи гурыхьхэу щытынущ. Мыри къыхэдгъэщынщ: и къару псомкIи лэжьэн щIидзэмэ, хозяйствэр Кавказ Ищхъэрэм щынэхъ инынущ.
Къагъэсэбэп бдзэжьей шырхэр зэкIэ Франджым къраш, арщхьэкIэ зэман дэкIмэ, езым хугукIэ зыкъызэрагъэпэщыжынущ.
IэнатIэм бдзэжьей мин 200-м щIигъу щагъэхъу. Ерыскъыгъуэ гъуэзэджэр щэхуакIуэхэм яIэрыхьэу хуежьащ. ЗэрыгурыIуэгъуэщи, япэ ирагъэщыр ди республикэм и цIыхухэрщ.
Къуэлэн дахэхэм къадэ-кIуэу, мыбы щхьэхуэу щаIыгъщ амур, карп лъэпкъхэр, елыркъэшхэр.
IуэхущIапIэм лэжьакIуэ 23-рэ къищтакIэщ, дэтхэнэми зы мазэм ику иту сом мин 20 и улахуэу.
КIарэ Элинэ.
